《观潮阁》
宋代·宋之才

风烟未息倩诗催，小立栏杆亦快哉。
江面贴天晴更好，涛头拍案去仍回。
晚山过雨乱鬟拥，细舶点空浮雁来。
坐待月明寒练净，片槎直欲到蓬莱。

作者简介：（1090—1166）温州平阳人，字廷佐，号云海居士。徽宗政和八年进士。教授京兆府学。深务韬养，积十八年不迁官。后以荐召试，除正字。历校书郎、权吏部侍郎，奉祠。高宗绍兴中，以朝奉大夫致仕。卒谥文简。有《云海敝帚集》。